|  |  |
| --- | --- |
| Numri i lëndës: | 2021:084264 |
| Datë: | 14.08.2023 |
| **P.nr.282/21** |  |

**P.nr.282/21**

**NË EMËR TË POPULLIT**

**GJYKATA THEMELORE NË PRISHTINË DEGA NЁ LIPJAN**, nё përbërje prej gjyqtarit të vetëm gjykues Selman Salihi, me pjesëmarrjen e procesmbajtëses Hanife Ibrahimi, duke vendosur nё çёshtjen penale, ndaj tё pandehurit M. K. nga fsh. Ll. K. M., të cilin e akuzon PTH në Prishtinë, me aktakuzën e saj PP.II.nr.1773/2021 tё dt.18.06.2021, pёr shkak tё veprës penale Falsifikimi i dokumenteve nga neni 390 par.1 të KPRK-sё, nё shqyrtimin fillestar publik, tё mbajtur me dt.08.08.2023, nё prani tё përfaqësueses sё PTH-sё, prokurores Nebahate Salihu, të pandehurit M. K., me datën 10.08.2023 merr dhe publikisht shpall kёtё:

**A K T G J Y K I M**

Ndaj tё pandehurit:

M. K., nga i ati T. dhe e ëma A. e vajzërisë G., i lindur me datën ... Ll. K. M., ku edhe jeton, ka të kryer shkollën e mesme, punëtor, i gjendjes së dobët ekonomike, i pa martuar, me nr. personal ..., shqiptarë, shtetas i Republikës së Kosovës, mbrohet në liri.

**Ë SH T Ë F A J T O R**

**Sepse:**

Më datë 20.02.2021 në Aeroportin Ndërkombëtar të Prishtinës “Adem Jashari” i pandehuri Mërgim Krasniqi me vetëdije të plotë ka vepruar në atë mënyrë që e ka falsifikuar vetë apo përmes ndonjë personi tjetër si dhe ka përorur dokumentin përkatësisht Leje qëndrimin e Republikës së Sllovenisë me nr.000382246 e dyshuar të jetë e falsifikauar ashtu që pas dërgimit për ekzaminim në Agjencinë për Forenzikë të Kosovës është konstatuar se dokumenti i lartëcekur nuk posedon tiparet e sigurisë dhe përbën dokument të falsifikuar,

**- Me këtë ka kryer veprën penale Falsifikimi i dokumenteve nga neni 390 par.1 te KPRK-se.**

Andaj gjykata konform neneve 1, 2, 4, 6, 7, 17, 21, 38, 43, 69, 70 dhe nenit 390 të KPRK-së**,** si dhe nenit 365 të KPPK-së**,**

**GJ Y K O N**

Me dёnim me gjobёnë shumë prej 300-€ (treqindqindeuro) të cilin dënim i pandehuri është i obliguar ta paguaj, në afat prej 15 dite pas plotfuqishmërisë së këtij aktgjykimi, në rast se denimi nuk realizohet as me detyrim konform nenit 43 të KPRK-së, se gjykata denimin me gjobë do ta zëvendësoj konform nenit 43 par.3 ashtu që për çdo ditë të qëndrimit ne vuajtje te denimit do të llogaritet 20 € për 1 (një) ditë burg.

DETYROHET i akuzuari në emër të shpenzimeve të procedurës penale kёsaj gjykate pёr paushall gjyqёsor t’ia paguajë shumёn prej 20-€.

**A r s y e t i m**

Prokuroria Themelore në Prishtinë, me Aktakuzën e saj PP.II.nr.1773/2021 tё dt.18.06.2021, e ka akuzuar të pandehurin M. K., për shkak të veprës penale Falsifikimi i dokumenteve nga neni 390 par.1 te KPRK-se.

Në shqyrtimin gjyqësor të datës 08.08.2023 Prokurorja e Shtetit ka deklaruar se pranimi i fajësisë është në pajtim me dispozitat e nenit 241 dhe 242 të Kodit të procedurës penale andaj i propozon gjykatës që të pandehurin t’a shpallë fajtor ndërsa si rrethanë lehtësuese të marrë pranimin e fajësisë.

I pandehuri nё shqyrtimin fillestar, pasi që e ka kuptuar në tërësi aktakuzën, deklaroi se e ndjen vetën fajtor për veprën penale që i vihet në barrë, fajësinë e pranon me vetëdije të plotë dhe pa presion, i bindur për pasojat e pranimit të fajësis nuk e kundërshton aktakuzën, ndër të tjera shton se është hera e parë që më ka ndodhur jam i penduar dhe më vjen keq që jam në Gjykatë për këtë, nuk e kam përsëritur veprën penale dhe as që do e përërisë ndonjëherë ndonjë vepër tjetër pennale. Gjithashtu deklaroj se qëllimi im ka qenë për të shkuar që të punojë në Slloveni për nevoja të familjes.

Gjyqtari i vetëm gjykues, i bindur se i pandehuri e ka kuptuar natyrën dhe pasojat e pranimit të fajit, pranimi i fajësisë është bërë në mënyrë të vullnetshme, pranimi i fajit mbështet në faktet e çështjes qe i përmban aktakuza, dhe se aktakuza nuk përmban asnjë shkelje të qartë ligjore ose gabime faktike, konform nenit 241 të KPPK së gjykata e pranoi pranimin e fajësisë të pandehurit, për veprën penale Falsifikimi i dokumenteve nga neni 390 par.1 të KPRK-së.

Me rastin e caktimit të llojit dhe lartësisë së dënimit gjykata pati parasysh si rrethana lehtësuese, më parë nuk ka qenë i denuar, pendimin e të pandehurit, premtimin se nuk do të kryej vepra tjera penale, e veçanërisht pranimin e fajësisë nga ana e të pandehurit, e si rrethanë rënduese peshën e veprës penale, konform nenit 73 të KPRK-së, të njëjtit i shqiptoi, dënimin e paraparë si në dispozitiv të këtij aktgjykimi duke qenë e bindur se një dënim të tillë do të arrihet qëllimi i dënimit konform nenit 38 të KPRK-së, ne aspektin risocilaizmit dhe rehabilitimit te pandheurit pas kryerje se vepres penale ne shoqerine civile,si prevetntive dhe prandalim te shmanfjes nga veprimet inkrimuese ne vepra penale.

Vendimi mbi shpenzimet e procedurës penale bazohet në nenin 449 par. 2 pika 2.6 të KPPRK-së.

Nga të gjitha arsyet e cekura më lartë u vendos si në dispozitiv të këtij aktgjykimi.

**GJYKATA THEMELORE NË PRISHTINE-DEGA NË LIPJAN.**

**P.nr. 282/21 me dt. 10.08.2023**

**Sekretarja juridike GJYQTARI**

**Hanife Ibrahimi Selman Salihi**

**UDHЁZIM JURIDIK:** Kundër këtij aktgjykimi është e lejuar ankesa, në afat prej 30 dite nga dita e dorëzimit të të njëjtit. Ankesa i drejtohet Gjykatës së Apelit në Prishtinë, përmes kësaj gjykate.